Ευρωμπάσκετ 1987

Η διοργάνωση του Ευρωπαϊκού Πρωταθλήματος Καλαθοσφαίρισης του 1987 (γνωστό και ως Ευρωμπάσκετ 1987) ήταν η 25η, η οποία οργανώθηκε από τη FIBA Europe. Συμμετείχαν δώδεκα εθνικές ομάδες. Το τουρνουά διοργάνωσε η Ελλάδα, η οποία κατέκτησε και τον τίτλο, και οι αγώνες διεξήχθησαν στο Στάδιο Ειρήνης και Φιλίας (που είχε ανοίξει μόλις δύο χρόνια νωρίτερα), στο Νέο Φάληρο του Πειραιά, από τις 3 Ιουνίου ως τις 14 Ιουνίου 1987. Η μασκότ της διοργάνωσης ήταν ο πελαργός με το όνομα Ολύμπιος.

Το Ευρωμπάσκετ αυτό ήταν ένα από τα πιο δύσκολα όλων των εποχών, με την ύπαρξη ομάδων όπως η Σοβιετική Ένωση των Βάλντις Βάλτερς, Αλεξάντερ Βολκόφ, Σαρούνας Μαρτσουλιόνις, Βλαντίμιρ Τκατσένκο, της Γιουγκοσλαβίας των Ντράζεν Πέτροβιτς, Βλάντε Ντίβατς, Ράτζα, της Ισπανίας των Χουάν Αντόνιο Σαν Επιφάνιο, Ανδρές Χιμένεθ, Κάνδιδο Σιμπίλιο, της Ιταλίας των Αντονέλο Ρίβα, Ρομπέρτο Μπρουναμόντι, Βάλτερ Μανίφικο. Ως αποτέλεσμα, ομάδες όπως η Γαλλία του Ρισάρ Ντακουρί, η Ολλανδία του Ρικ Σμιτς, οι δεύτεροι στο προηγούμενο τουρνουά Τσεχοσλοβάκοι του Στανισλάβ Κρόπιλακ και οι Δυτικογερμανοί έμειναν στα ρηχά. Επίσης, οι Σοβιετικοί στη φάση των ομίλων νίκησαν τους Γιουγκοσλάβους με 100-93 σε έναν αγώνα που κανείς δεν φανταζόταν τότε ότι θα ήταν η τελευταία τους αναμέτρηση σε Ευρωμπάσκετ, λόγω της διάλυσης και των δύο αυτών χωρών το 1991. Στον τελικό, σε ένα από τα πιο ιστορικά παιχνίδια στο ευρωπαϊκό μπάσκετ, μετά από έναν συγκλονιστικό αγώνα, η Ελλάδα νίκησε τη Σοβιετική Ένωση με 103-101 στην παράταση (κανονικός αγώνας 89-89).

Η κατάκτηση του τίτλου από την Ελλάδα πυροδότησε μια μπασκετική ευφορία στη χώρα και μια έντονη ενασχόληση με το άθλημα, η οποία οδήγησε σε μια σειρά από άλλες επιτυχίες τόσο σε συλλογικό όσο και σε εθνικό επίπεδο. Επίσης, η νίκη του 1987 έδωσε στην Ελλάδα μεγάλη οικονομική ώθηση, καθώς το διαφημιστικό χρήμα άρχισε να ρέει, σημειώθηκε αύξηση στους μισθούς των Ελλήνων παικτών και δημιουργήθηκαν νέες θέσεις εργασίας.«Basking in a Fonder Farewell, 19 Years Later», by Ken Maguire, The New York Times, 2013-05-13. ISSN=0362-4331.

Αναμενόμενα, πολυτιμότερος παίκτης (MVP) και πρώτος σκόρερ της διοργάνωσης ήταν ο Νίκος Γκάλης, με 37,0 πόντους κατά μέσον όρο ανά αγώνα, αφήνοντας πολύ πίσω του τον Ντράζεν Πέτροβιτς με 22,7 πόντους κατά μέσον όρο. Ο Πέτροβιτς στους ομίλους τερμάτισε δεύτερος σκόρερ με 142 πόντους και μέσο όρο 28,4 πόντους, ενώ ο Γκάλης πρώτος με 187 πόντους και με μέσο όρο 37,4 πόντους. Στους επόμενους τρεις αγώνες, ο Ντράζεν σκόραρε 72 πόντους με μέσο όρο 24,0 πόντους, ενώ ο Γκάλης 104 πόντους με μέσο όρο 34,6 πόντους.

Οι 128 πόντοι των Γιουγκοσλάβων στον προημιτελικό με την Πολωνία, με τελικό σκορ 128-81, συνιστούν το δεύτερο καλύτερο επιθετικό ρεκόρ ομάδας σε Ευρωμπάσκετ, πίσω μόνο από τους 140 πόντους που έβαλαν οι Πολωνοί στο Ευρωμπάσκετ 1955 απέναντι στους Άγγλους, με τελικό σκορ 140-44. Ωστόσο, οι 140 πόντοι ήταν εξαιρετικά πιο εντυπωσιακό κατόρθωμα, αν συνυπολογιστεί το ότι δεν είχε θεσπιστεί ακόμα το τρίποντο, το οποίο καθιερώθηκε για πρώτη φορά στο NBA το 1979 και διεθνώς από την FIBA το 1984.

 Τελική κατάταξη 
 Θέση Χώρα Ν - Η 1 30px Ελλάδα 6 - 2 2 30px Σοβιετική Ένωση 7 - 1 3 30px Γιουγκοσλαβία 5 - 3 4 30px Ισπανία 4 - 4 5 30px Ιταλία 7 - 1 6 30px Δυτική Γερμανία 4 - 4 7 30px Πολωνία 4 - 4 8 30px Τσεχοσλοβακία 2 - 6 9 30px Γαλλία 3 - 4 10 30px Ολλανδία 2 - 5 11 30px Ισραήλ 2 - 5 12 30px Ρουμανία 0 - 7

 Αποτελέσματα 
 Προκριματικός Γύρος 

Στον προκριματικό γύρο, οι 12 ομάδες χωρίστηκαν σε 2 ομίλους των έξι ομάδων. Οι πρώτες τέσσερις ομάδες συνέχισαν στον προημιτελικό γύρο, ενώ οι δύο τελευταίες οδηγήθηκαν στους αγώνες κατάταξης για τις θέσεις 9 ως 12.

 Γκρουπ A 
ΘέσηΟμάδαΠόντοιΝΗΕνΠαθΔιαφ 1  30px|Σοβιετική Ένωση Σοβιετική Ένωση1050501399+102 2  30px|Γιουγκοσλαβία Γιουγκοσλαβία832473421+52 3  30px|Ισπανία Ισπανία832497455+42 4  30px|Ελλάδα Ελλάδα832430399+31 5  30px|Γαλλία Γαλλία614395471-76 6  30px|Ρουμανία Ρουμανία505410561-151

111 - 7077 - 10993 - 100 Σοβιετική Ένωση98 - 116Σοβιετική Ένωση 107 - 7878 - 84Σοβιετική Ένωση 121 - 7489 - 10688 - 8395 - 8394 - 7666 - 69 Σοβιετική Ένωση120 - 7888 - 104 Σοβιετική Ένωση69 - 82

 Γκρουπ B 
ΘέσηΟμάδαΠόντοιΝΗΕνΠαθΔιαφ 1  30px|Ιταλία Ιταλία1050467379+88 2  30px|Δυτ. Γερμανία Δυτική Γερμανία832428447-19 3  30px|Πολωνία Πολωνία832432434-2 4  30px|Τσεχοσλοβακία Τσεχοσλοβακία723436437-1 5  30px|Ολλανδία Ολλανδία614380430-50 6  30px|Ισραήλ Ισραήλ614422438-16

99 - 83 Τσεχοσλοβακία91 - 8484 - 78 Δυτ. Γερμανία60 - 6185 - 99Τσεχοσλοβακία 95 - 72 Δυτ. Γερμανία71 - 95107 - 112 (OT) Δυτ. ΓερμανίαΤσεχοσλοβακία 84 - 87Δυτ. Γερμανία 90 - 8689 - 108 Τσεχοσλοβακία79 - 99Δυτ. Γερμανία 76 - 7577 - 8390 - 66 Τσεχοσλοβακία

 Φάση νοκ-άουτ 
 Θέσεις κατάταξης 9-12 

 Τελική φάση 

 Θέσεις 5 ως 8 

 Βραβεία 
Πρωταθλητές Ευρώπης 1987100px|ΕλλάδαΕθνική Ελλάδος

MVP20px|Ελλάδα Νίκος Γκάλης

 Καλύτερη Πεντάδα:
 20px|Ελλάδα Νίκος Γκάλης
 20px|Ελλάδα Παναγιώτης Φασούλας
 20px|Σοβιετική Ένωση Σαρούνας Μαρτσουλιόνις 
 20px|Σοβιετική Ένωση Αλεξάντερ Βολκόφ
 20px|Ισπανία Ανδρές Χιμένεθ 

 Κορυφαίοι σκόρερ κατά μέσο όρο
ΌνομαΠόντοιΠαιχνίδιαΜέσος Όρος20px| Νίκος Γκάλης 291836,320px| Ντορόν Τζαμσί 223731,920px| Ντάριους Ζέλιγκ 211826,420px| Αντονέλο Ρίβα 194824,3 Ντράζεν Πέτροβιτς 195824,3 Μίκαελ Γιάκελ 188823,5

Συνολικά έγιναν 46 αγώνες και επιτεύχθησαν 8.222 πόντοι (μέσος όρος: 178,74 πόντοι ανά αγώνα).

 Συνθέσεις ομάδων 
 Ελλάδα: Νίκος Σταυρόπουλος, Παναγιώτης Γιαννάκης, Αργύρης Καμπούρης, Νίκος Λινάρδος, Παναγιώτης Καρατζάς, Μιχάλης Ρωμανίδης, Νίκος Φιλίππου, Λιβέρης Ανδρίτσος, Παναγιώτης Φασούλας, Μέμος Ιωάννου, Φάνης Χριστοδούλου, Νίκος Γκάλης, προπονητής: Κώστας Πολίτης.
 Σοβιετική Ένωση: Αλεξάντερ Βολκόφ, Χέινο Έντεν, Σεργκέι Ταρακάνοφ, Βαλντεμάρας Χομίτσιους, Σεργκέι Μπαμπένκο, Βαλέρι Τιχονένκο, Βάλντις Βάλτερς, Βλαντίμιρ Τκατσένκο, Σαρούνας Μαρτσουλιόνις, Σεργκέγιους Γιοβάισα, Βίκτορ Πανκράσκιν, Βαλέρι Γκομπόροφ, προπονητής: Αλεξάντερ Γκομέλσκι.
 Γιουγκοσλαβία:  Ντράζεν Πέτροβιτς, Αλεξάνταρ Πέτροβιτς, Αλεξάντερ Τζόρτζεβιτς, Τόνι Κούκοτς, Ζάρκο Πάσπαλι, Γκόραν Γκρμπόβιτς, Ζόραν Ράντοβιτς, Στόγιαν Βράνκοβιτς, Ράτκο Ραντοβάνοβιτς, Βλάντε Ντίβατς, Ντίνο Ράτζα, Ντάνκο Τσβιετίτσανιν, προπονητής: Κρέζιμιρ Τσόσιτς.

 Παραπομπές 

 Εξωτερικοί σύνδεσμοι 
 FIBA Europe Eurobasket 1987
 Eurobasket.com 1987 EChampionship
 Eurobasket 1987 in Greece
31 χρόνια από το χρυσό στο Ευρωμπάσκετ της Αθήνας: Ήταν 14 Ιουνίου 1987...
Ο τελικός του Ευρωμπάσκετ που ένωσε όλους τους Έλληνες
Επετειακό αφιέρωμα από το Αρχείο της ΕΡΤ με αφορμή τη συμπλήρωση 30 χρόνων από την κατάκτηση του Ευρωπαϊκού Πρωταθλήματος
 ΕΡΤ Αρχείο: Η Ελλάδα πρωταθλήτρια Ευρώπης στο μπάσκετ – 14 Ιουνίου 1987 (video) 
 Δείτε ολόκληρο τον ημιτελικό αγώνα μεταξύ Ελλάδας-Γιουγκοσλαβίας
 Δείτε ολόκληρο τον τελικό μεταξύ ΕΣΣΔ και Ελλάδας

 Στον (βιο)ρυθμό του 1987!  
 EUROBASKET ’87: Τα πρωτοσέλιδα του θριάμβου
 Το πιο μαγικό χαρτάκι 

1987
Ευρωπαικο Πρωταθλημα Καλαθοσφαιρισης Ανδρων 1987
Ευρωπαικο Πρωταθλημα Καλαθοσφαιρισης Ανδρων 1987
Ευρωπαικο Πρωταθλημα Καλαθοσφαιρισης Ανδρων 1987